                             EURÓPAI
                             BIZOTTSÁG
                                                      Brüsszel, 2022.2.23.
                                                      COM(2022) 59 final
                                                      2022/0041 (NLE)
                                            Javaslat
                                 A TANÁCS HATÁROZATA
   az Európai Unió által a Nemzetközi Vasúti Fuvarozásügyi Államközi Szervezet veszélyes
      áruk szállításával foglalkozó szakértői bizottságának 57. ülésszakán a Nemzetközi
      Vasúti Fuvarozási Egyezmény C. függelékének egyes módosításaival kapcsolatban
                                   képviselendő álláspontról
HU                                                                                HU
 ---pagebreak---                                                    INDOKOLÁS
   1.        A JAVASLAT TÁRGYA
   Ez a javaslat az Európai Unió nevében a Nemzetközi Vasúti Fuvarozásügyi Államközi
   Szervezet (OTIF) veszélyes áruk közúti szállításával foglalkozó szakértői bizottságában (a
   továbbiakban: RID szakértői bizottság) képviselendő álláspont meghatározására vonatkozik A
   javaslat a Nemzetközi Vasúti Fuvarozási Egyezmény (COTIF) C. függelékének mellékletében
   foglalt műszaki és igazgatási rendelkezések bizonyos módosításainak tervezett elfogadásához
   kapcsolódik. Ezekről a módosításokról az említett bizottságnak kell döntenie.
   2.        A JAVASLAT HÁTTERE
   2.1.      A Nemzetközi Vasúti Fuvarozási Egyezmény (COTIF)
   Az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti
   Fuvarozási Egyezmény olyan nemzetközi megállapodás, amelynek mind az Unió, mind 25
   uniós tagállam szerződő fele (a tagállamok közül csak Ciprus és Málta nem).
   Az Európai Unió 2011. június 16-án a 2013/103/EU tanácsi határozattal1 csatlakozott a
   COTIF-hoz.
   2.2.      A Veszélyes Áruk Nemzetközi Fuvarozásáról Szóló Szabályzat (RID)
   A COTIF az egyezmény 7. cikke értelmében kiterjed többek között az annak 6. cikkében
   említett függelékekre is; idetartozik a „Veszélyes Áruk Nemzetközi Fuvarozásáról Szóló
   Szabályzat (RID)”, amely az egyezmény C. függeléke. A RID akkor alkalmazandó, ha a
   nyilatkozatokat nem a COTIF vonatkozó rendelkezéseivel összhangban teszik2.
   A RID célja, hogy szabályozza a veszélyes áruk nemzetközi vasúti fuvarozását a RID-
   szabályokat alkalmazó OTIF-tagállamok (RID szerződő államok) között3.
   A veszélyes áruk szárazföldi szállításáról szóló 2008/68/EK irányelv 4 előírja, hogy a RID az
   uniós tagállamokon belül végzett szállításra is alkalmazandó.
   2.3.      A RID szakértői bizottság
   A RID szakértői bizottság a COTIF 13. cikke (1) bekezdésének d) pontja által létrehozott
   szerv. A COTIF 18. cikke értelmében a RID szakértői bizottság határoz az egyezmény
   módosítására irányuló javaslatokról. A szóban forgó bizottság a RID-szabályokat alkalmazó
   OTIF-tagállamok és az Európai Unió képviselőiből áll.
   1
           A Tanács 2013/103/EU határozata (2011. június 16.) az Európai Uniónak az 1999. június 3-i vilniusi
           jegyzőkönyvvel módosított, 1980. május 9-i Nemzetközi Vasúti Fuvarozási Egyezményhez (COTIF)
           való csatlakozásáról szóló, az Európai Unió és a Nemzetközi Vasúti Fuvarozásügyi Államközi
           Szervezet közötti megállapodás aláírásáról és megkötéséről, HL L 51., 2013.2.23., 1. o.
   2
           A COTIF 42. cikkének (1) bekezdése.
   3
           Jelenleg 50 OTIF-tagállam és 45 RID szerződő állam van.
   4
           Az Európai Parlament és a Tanács 2008/68/EK irányelve (2008. szeptember 24.) a veszélyes áruk
           szárazföldi szállításáról, HL L 260., 2008.9.30., 13. o.
HU                                                         1                                                  HU
 ---pagebreak---    2.4.     A RID szakértői bizottság tervezett jogi aktusa
   A RID szakértői bizottság a 2022. május 25-i 57. ülésszakán várhatóan több módosítást is
   elfogad a RID mellékletének a műszaki és tudományos fejlődéshez való hozzáigazítása
   érdekében (a továbbiakban: a tervezett jogi aktus).
   A tervezett jogi aktus célja, hogy biztosítsa a veszélyes áruk biztonságos vasúti szállítását
   bizonyos rendelkezéseknek – többek között a szállításra engedélyezett veszélyes áruk
   jegyzékének, a csomagolási utasításoknak, az alkalmazandó szabványok jegyzékének,
   valamint az egyes szállítóeszközökre vonatkozó egyéb műszaki követelményeknek – a
   naprakésszé tételével.
   Megjegyzendő, hogy a veszélyes áruk szállítására vonatkozó nemzetközi előírásokat több
   különböző nemzetközi szervezet is meghatároz, így például az OTIF vagy az Egyesült
   Nemzetek Szervezete Európai Gazdasági Bizottsága (ENSZ EGB), valamint az Egyesült
   Nemzetek egyéb szakosított szervei, mint például a Gazdasági és Szociális Tanácsának
   (ECOSOC) Veszélyesáru-szállítási Szakértői Albizottsága. Mivel a szabályoknak
   összeegyeztethetőknek kell lenniük egymással, az e munkában részt vevő szervezetek
   tevékenységének koordinálására és harmonizálására összetett nemzetközi rendszer jött létre.
   A rendelkezések kétéves ciklusonként kerülnek módosításra.
   Az említett módosítások előkészítése kapcsán a köz- és a magánszféra szakembereit nagy
   számban kérték fel konzultációra. A módosítások előkészítése során a következő szakmai
   egyeztetésekre került sor:
   –        az ENSZ Gazdasági és Szociális Tanácsa Veszélyesáru-szállítási Szakértői
            Albizottságának:
   1.       55. ülésszaka 2019. július 1. és 5. között Genfben;
   2.       56. ülésszaka 2019. december 4. és 10. között Genfben;
   3.       57. ülésszaka 2020. november 27. és december 8. között Genfben;
   –        a RID szakértői bizottság és a veszélyes áruk szállításával foglalkozó munkacsoport
            ENSZ EGB–OTIF együttes ülésének:
   1.       2020. őszi ülésszaka 2020. szeptember 10. és 18. között Genfben;
   2.       2021. tavaszi ülésszaka 2021. március 15. és 19. között Bernben;
   3.       2021. őszi ülésszaka 2021. szeptember 21. és október 1. között Genfben;
   4.       az együttes ülés újabb ülésére 2022. március 14. és 18. között kerül sor Bernben;
   –        a RID szakértői bizottság állandó munkacsoportjának:
   1.       12. ülésszaka 2020. november 24. és 26. között Bernben (videokonferencia
            keretében);
   2.       13. ülésszaka 2021. november 15. és 19. között Genfben.
   Ezeken a találkozókon a fent említett bizottságok szakértői elemezték és feldolgozták az
   egyes módosítási javaslatokat. Az ajánlott intézkedéseket a legtöbb esetben egyhangú
   egyetértés övezte. Egyes javaslatok esetében az ajánlásokat a szakértők többsége támogatja.
   A COTIF 35. cikkével összhangban a módosítások – a RID szakértői bizottság általi
   elfogadásukat követően – azon hónaptól számított hatodik hónap első napján lépnek hatályba
   valamennyi szerződő fél számára, amelynek során a főtitkár azokról értesítette a szerződő
   feleket. A szerződő felek az értesítés napjától számított négy hónapon belül kifogást
HU                                                 2                                             HU
 ---pagebreak---    emelhetnek a módosításokkal kapcsolatban. Amennyiben a szerződő felek negyede kifogást
   emel, a módosítás nem lép hatályba.
   A COTIF 38. cikke előírja, hogy a 35. cikk (4) bekezdésében előírt szavazati jog és
   kifogásbenyújtási jog alkalmazásában a regionális gazdasági integrációs szervezeteket – így
   például az Európai Uniót – az olyan tagállamainak összes szavazata megilleti, amelyek a
   Szervezetnek is tagjai.
   Amennyiben a kifogást emelő felek száma nem éri el az előírt hányadot, úgy kell tekinteni,
   hogy az e javaslat szerinti módosítások 2023. január 1-jén hatályba lépnek és az európai uniós
   vívmányok szerves részét képezik, ezáltal kötelezővé válnak az Unió és a tagállamok
   számára.
   3.        AZ UNIÓ ÁLTAL KÉPVISELENDŐ ÁLLÁSPONT
   3.1.      Az Unió kizárólagos hatásköre
   Az Unió a COTIF teljes jogú szerződő fele.
   Ezenkívül a 2008/68/EK irányelv 1. cikke úgy rendelkezik, hogy az RID mellékletét a
   veszélyes áruk tagállamon belüli vagy tagállamok közötti szállítására kell alkalmazni, a
   vasúthálózattal nem rendelkező tagállamok kivételével. A 2008/68/EK irányelv 4. cikke a
   harmadik országok vonatkozásában úgy rendelkezik, hogy „A tagállamok és harmadik
   országok területe között megvalósuló veszélyesáru-szállítást csak az ADR-nek5, a RID-nek
   vagy az ADN-nek6 való megfelelés esetén szabad engedélyezni, hacsak a mellékletek
   máshogy nem rendelkeznek”.
   Ennek érdekében a Bizottság felhatalmazást kapott arra, hogy a 2008/68/EK irányelv
   8. cikkével összhangban felhatalmazáson alapuló jogi aktus révén hozzáigazítsa az irányelv
   II. mellékletének II.1. szakaszát a tudományos és műszaki fejlődéshez.
   Azt is meg kell jegyezni, hogy a veszélyes áruk szárazföldi szállításáról szóló 2008/68/EK
   irányelv7 szerepel azon uniós jogi eszközök jegyzékében, amelyeken keresztül az Unió
   gyakorolta hatáskörét, és amelyek az EU és az OTIF közötti megállapodás megkötésekor
   hatályban voltak8.
   3.2.      A képviselendő álláspont
   A RID-et érintő módosítások teljes mértékben az Unió kizárólagos hatáskörébe tartoznak,
   ezért uniós álláspontot kell kialakítani.
   A tervezett módosítások a veszélyes áruk biztonságos és költséghatékony szállítása
   szempontjából megfelelőek, és figyelembe veszik a technológiai fejlődést, így támogathatók.
   5
           A Veszélyes Áruk Nemzetközi Közúti Szállításáról szóló Európai Megállapodás, elfogadásra került
           Genfben, 1957. szeptember 30-án.
   6
           A Veszélyes Áruk Nemzetközi Belvízi Szállításáról szóló Európai Megállapodás, elfogadásra került
           Genfben, 2000. május 26-án.
   7
           Az Európai Parlament és a Tanács 2008/68/EK irányelve (2008. szeptember 24.) a veszélyes áruk
           szárazföldi szállításáról, HL L 260., 2008.9.30., 13. o.
   8
           A 2011. június 16-i 2013/103/EU tanácsi határozat I. mellékletének függeléke.
HU                                                         3                                                HU
 ---pagebreak---    4.       JOGALAP
   4.1.     Eljárási jogalap
   4.1.1.   Alapelvek
   Az Európai Unió működéséről szóló szerződés (EUMSZ) 218. cikkének (9) bekezdése
   határozatok elfogadásáról rendelkezik „a megállapodásokkal létrehozott szervekben az Unió
   által képviselendő álláspontok kialakítására vonatkozóan, amennyiben az ilyen szervnek
   joghatással bíró jogi aktust kell elfogadnia, kivéve a megállapodás intézményi kereteit
   kiegészítő vagy módosító jogi aktusokat”.
   A „joghatással bíró jogi aktus” fogalmába beletartoznak a nemzetközi jognak a kérdéses
   szervet szabályozó szabályai szerint joghatással bíró jogi aktusok. Ezenfelül a fogalom
   magában foglalja azokat az eszközöket is, amelyek a nemzetközi jog szerint nem bírnak
   kötelező erővel, de „meghatározó módon befolyásolják az uniós jogalkotó által […]
   elfogadott szabályozás tartalmát”9.
   4.1.2.   A jelen esetre történő alkalmazás
   A RID szakértői bizottság által elfogadandó jogi aktus joghatással bíró jogi aktus. A RID
   6. cikkével összhangban a tervezett jogi aktus a nemzetközi jog értelmében kötelező érvényű
   lesz az Unióra nézve, és a módosítandó melléklet a szabályzat szerves részét képezi.
   Ezenkívül a 2008/68/EK irányelv 1. cikke szerint a RID mellékletét a veszélyes áruk
   tagállamon belüli vagy tagállamok közötti szállítására kell alkalmazni, a vasúthálózattal nem
   rendelkező tagállamok kivételével. A 2008/68/EK irányelv 4. cikke a harmadik országok
   vonatkozásában úgy rendelkezik, hogy „A tagállamok és harmadik országok területe között
   megvalósuló veszélyesáru-szállítást csak az ADR-nek, a RID-nek vagy az ADN-nek való
   megfelelés esetén szabad engedélyezni, hacsak a mellékletek máshogy nem rendelkeznek”.
   A tervezett jogi aktus nem egészíti ki és nem is módosítja a megállapodás intézményi keretét.
   Ezért a javasolt határozat eljárási jogalapja az EUMSZ 218. cikkének (9) bekezdése.
   4.2.     Anyagi jogalap
   4.2.1.   Alapelvek
   Az EUMSZ 218. cikkének (9) bekezdése szerinti határozat anyagi jogalapja elsősorban azon
   tervezett jogi aktus célkitűzésétől és tartalmától függ, amellyel kapcsolatban az Unió által
   képviselendő álláspont meghatározásra kerül.
   4.2.2.   A jelen esetre történő alkalmazás
   A javasolt határozat fő célja és tartalma a veszélyes áruk vasúti szállítására vonatkozik.
   A javasolt határozat anyagi jogi jogalapja ezért az EUMSZ 91. cikke.
   4.3.     Következtetés
   A javasolt határozat jogalapja az EUMSZ 91. cikke, összefüggésben az EUMSZ 218.
   cikkének (9) bekezdésével.
   9
           A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–
           64. pont.
HU                                                       4                                                    HU
 ---pagebreak---    5.      A TERVEZETT JOGI AKTUS KIHIRDETÉSE
   Mivel a RID szakértői bizottság javasolt határozata módosítja az RID mellékletét, annak
   elfogadása után helyénvaló közzétenni az ülés eredményére vonatkozó információkat az
   Európai Unió Hivatalos Lapjában.
HU                                            5                                            HU
 ---pagebreak---                                                                     2022/0041 (NLE)
                                                       Javaslat
                                         A TANÁCS HATÁROZATA
   az Európai Unió által a Nemzetközi Vasúti Fuvarozásügyi Államközi Szervezet veszélyes
       áruk szállításával foglalkozó szakértői bizottságának 57. ülésszakán a Nemzetközi
       Vasúti Fuvarozási Egyezmény C. függelékének egyes módosításaival kapcsolatban
                                           képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 91. cikkére,
   összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:
   (1)     Az Unió a 2013/103/EU tanácsi határozattal 10csatlakozott az 1999. június 3-i vilniusi
           jegyzőkönyvvel módosított, 1980. május 9-i Nemzetközi Vasúti Fuvarozási
           Egyezményhez (a továbbiakban: COTIF). 1
   (2)     A COTIF 6. cikke szerint a nemzetközi vasúti forgalomra és a nemzetközi
           forgalomban használt vasúti anyagok engedélyezésére az e cikkben felsorolt
           szabályok, nevezetesen az egyezmény C. függelékét képező „a Veszélyes áruk
           nemzetközi fuvarozásáról szóló szabályzat (RID)” az irányadók.
   (3)     A 2008/68/EK európai parlamenti és tanácsi irányelv2 – a RID-re hivatkozva –
           meghatározza a veszélyes áruk tagállamon belüli vagy tagállamok közötti, közúton,
           vasúton, illetőleg belvízi úton történő szállítására vonatkozó követelményeket.
   (4)     A COTIF 13. cikke (1) bekezdésének d) pontja alapján a Nemzetközi Vasúti
           Fuvarozásügyi Államközi Szervezet (a továbbiakban: OTIF) veszélyes áruk
           szállításával foglalkozó szakértői bizottsága (a továbbiakban: RID szakértői bizottság)
           módosításokat fogadhat el a RID mellékletére vonatkozóan.
   (5)     2022. május 25-i 57. ülésszakán a RID szakértői bizottság várhatóan módosításokat
           fogad el a RID mellékletének a műszaki és tudományos fejlődéshez való
           hozzáigazítása érdekében.
   (6)     Helyénvaló meghatározni az Unió által a RID szakértői bizottságban képviselendő
           álláspontot, mivel a RID-et érintő módosítások kötelező érvényűek lesznek az Unióra
           nézve.
   10
           A Tanács 2013/103/EU határozata (2011. június 16.) az Európai Uniónak az 1999. június 3-i vilniusi
           jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való
           csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet
           közötti megállapodás aláírásáról és megkötéséről, HL L 51., 2013.2.23., 1. o.
   2
           Az Európai Parlament és a Tanács 2008/68/EK irányelve (2008. szeptember 24.) a veszélyes áruk
           szárazföldi szállításáról, HL L 260., 2008.9.30., 13. o.
HU                                                         6                                                  HU
 ---pagebreak---    (7)    A tervezett módosítások célja a veszélyes áruk biztonságos és hatékony szállításának
          biztosítása, figyelembe véve az ágazat tudományos és műszaki fejlődését, valamint a
          szállításuk közben veszélyt jelenthető új anyagok és árucikkek kifejlesztését.
   (8)    A tervezett módosítások megfelelőnek tekinthetők a veszélyes áruk biztonságos és
          költséghatékony szállítása szempontjából, így támogathatók.
   (9)    A mellékletben említett dokumentumok kisebb módosításairól szakértői szinten a RID
          szakértői bizottság állandó munkacsoportjának 2022. május 23–24-i 14. ülésszakán
          lehet megállapodni, többek között a RID szakértői bizottság és a veszélyes áruk
          szállításával foglalkozó munkacsoport együttes ENSZ EGB ülésén megfogalmazott
          ajánlások alapján,
   ELFOGADTA EZT A HATÁROZATOT:
                                               1. cikk
   Az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti
   Fuvarozási Egyezmény keretében a Nemzetközi Vasúti Fuvarozásügyi Államközi Szervezet
   (a továbbiakban: OTIF) veszélyes áruk szállításával foglalkozó szakértői bizottságának (a
   továbbiakban: RID szakértői bizottság) 57. ülésén az Unió által képviselendő álláspont e
   határozat mellékletében található.
   A mellékletben említett dokumentumok kisebb módosításait a RID szakértői bizottság uniós
   képviselői a Tanács újabb határozata nélkül is jóváhagyhatják.
                                               2. cikk
   A RID szakértői bizottság határozatait az elfogadásukat követően – hatálybalépésük napját
   megjelölve – ki kell hirdetni az Európai Unió Hivatalos Lapjában.
                                               3. cikk
   Ennek a határozatnak a Bizottság a címzettje.
   Kelt Brüsszelben, -án/-én.
                                               a Tanács részéről
                                               az elnök
HU                                                7                                            HU
 ---documentbreak---                              EURÓPAI
                             BIZOTTSÁG
                                                      Brüsszel, 2022.2.23.
                                                      COM(2022) 59 final
                                                      ANNEX
                                        MELLÉKLET
                                        a következőhöz:
                                            Javaslat
                                 A TANÁCS HATÁROZATA
   az Európai Unió által a Nemzetközi Vasúti Fuvarozásügyi Államközi Szervezet veszélyes
      áruk szállításával foglalkozó szakértői bizottságának 57. ülésszakán a Nemzetközi
      Vasúti Fuvarozási Egyezmény C. függelékének egyes módosításaival kapcsolatban
                                   képviselendő álláspontról
HU                                                                                HU
 ---pagebreak---                                      MELLÉKLET
 Javaslat Referenciadokumentum        Kérés                    Megjegyzések    Az          EU
                                                                               álláspontja
    1.    OTIF/RID/CE/GTP/2021/2      Az ADR és a RID          Műszaki         Egyetért
                                      összehangolása az új     konszenzus az
                                      szállítóeszközöknek a    OTIF állandó
                                      baleseti jegyzőkönyv     munkacsoportb
                                      mintájába való           an a módosított
                                      belefoglalása révén      szöveg
                                                               elfogadásával
                                                               kapcsolatban
    2.    OTIF/RID/CE/GTP/2021/3 és   Az ADR és a RID          Műszaki         Egyetért
          OTIF/RID/CE/GTP/2021/INF.3  összehangolása a         konszenzus az
                                      megjelenített            OTIF állandó
                                      információkra vonatkozó  munkacsoportb
                                      követelmények            an a módosított
                                      tekintetében             szöveg
                                                               elfogadásával
                                                               kapcsolatban
    3.    OTIF/RID/CE/GTP/2021/4      A tűzveszélyes           Műszaki         Egyetért
                                      cseppfolyósított gázokat konszenzus az
                                      tartalmazó tartályok     OTIF állandó
                                      biztonsági szelepekkel   munkacsoportb
                                      való felszerelése        an a módosított
                                                               szöveg
                                                               elfogadásával
                                                               kapcsolatban
    4.    OTIF/RID/CE/GTP/2021/5      Az együttes ülés         Műszaki         Egyetért
                                      keretében 2020-ban és    konszenzus az
                                      2021-ben, valamint a     OTIF állandó
                                      RID szakértői bizottság  munkacsoportb
                                      állandó munkacsoportja   an a módosított
                                      által 2020 novemberében  szöveg
                                      elfogadott egységes      elfogadásával
                                      szerkezetbe foglalt      kapcsolatban
                                      szövegek
    5.    OTIF/RID/CE/GTP/2021/6      Az ADR és a RID          Műszaki         Egyetért
                                      összehangolása, többek   konszenzus az
                                      között a hivatkozott     OTIF állandó
                                      szabványok szerint       munkacsoportb
                                      tervezett, gyártott és   an a módosított
                                      vizsgált, ENSZ-          szöveg
                                      jóváhagyással nem        elfogadásával
                                      rendelkező nyomástartó
HU                                           1                                          HU
 ---pagebreak---                                                tartályok tervezése,          kapcsolatban
                                               gyártása, kezdeti
                                               ellenőrzése és vizsgálata
                                               tekintetében
  6.       OTIF/RID/CE/GTP/2021/INF.4          A 6.8.2.4.6. ponttal          Műszaki           Egyetért
                                               kapcsolatos átmeneti          konszenzus az
                                               intézkedés (az illetékes      OTIF állandó
                                               hatóság által a szakértők     munkacsoportb
                                               jóváhagyására, a              an a módosított
                                               tartálykocsik                 szöveg
                                               ellenőrzésének                elfogadásával
                                               elvégzésére és az ilyen       kapcsolatban
                                               ellenőrzések kölcsönös
                                               elismerésére alkalmazott
                                               eljárások)
  7.       OTIF/RID/CE/GTP/2021/INF.11         Javaslatok a RID 6.8.         Műszaki           Egyetért
                                               fejezetének az extra          konszenzus az
                                               méretű tartálykonténerek      OTIF állandó
                                               figyelembevétele              munkacsoportb
                                               érdekében történő             an a módosított
                                               kiigazítására                 szöveg
                                                                             elfogadásával
                                                                             kapcsolatban
     Valamennyi           fenti      dokumentum         elérhető       az        OTIF        honlapján
     (http://otif.org/en/?page_id=1119), és úgy kell tekinteni, hogy azok magukban foglalják a
     RID szakértői bizottság állandó munkacsoportja által 2021 novemberében megvitatott és az
     OTIF/RID/CE/GTP/2021-A dokumentum (A RID szakértői bizottság állandó munkacsoportja
     13. ülésszakának zárójelentése – Genf/hibrid, 2021. november 15–18.) I. mellékletébe
     átvezetett       módosításokat.     Ez      a     dokumentum         az      OTIF       honlapján
     (http://otif.org/en/?page_id=254) is elérhető.
HU                                                   2                                                  HU


                           EURÓPAI
                           BIZOTTSÁG
                                                    Brüsszel, 2022.2.24.
                                                    COM(2022) 67 final
                                                    2022/0046 (NLE)
                                          Javaslat
                               A TANÁCS HATÁROZATA
      a veszélyes hulladékok országhatárokat átlépő szállításának ellenőrzéséről és
     ártalmatlanításáról szóló bázeli egyezmény részes feleinek 15. konferenciáján az
   egyezmény 6. cikke (2) bekezdésének bizonyos módosításaival kapcsolatban az Unió
                              által képviselendő álláspontról
HU                                                                                HU
 ---pagebreak---                                                   INDOKOLÁS
   1.        A JAVASLAT TÁRGYA
   Ez a javaslat a Bázeli Egyezmény Részes Felei Konferenciájának 15. ülésén az egyezmény 6.
   cikkének módosítására vonatkozó javaslattal kapcsolatban az Unió által képviselendő
   álláspont meghatározására vonatkozik. Az ülésre a tervek szerint 2022 júniusában kerül sor.
   2.        A JAVASLAT HÁTTERE
   2.1.      A veszélyes hulladékok országhatárokat átlépő szállításának ellenőrzéséről és
             ártalmatlanításáról szóló bázeli egyezmény
   A veszélyes hulladékok országhatárokat átlépő szállításának ellenőrzéséről és
   ártalmatlanításáról szóló bázeli egyezményt (a továbbiakban: egyezmény) 1989. március 22-
   én fogadták el, és 1992-ben lépett hatályba. Az Európai Unió és tagállamai egyaránt az
   egyezmény részes felei1. Az egyezménynek 188 részes fele van.
   Az egyezmény sarokköve a bizonyos hulladékok kivitelére, behozatalára és tranzitjára
   vonatkozó ellenőrzési rendszer, előzetes tájékoztatáson alapuló jóváhagyási eljárás keretében.
   Az egyezmény hatálya alá tartozó hulladékok kiviteléről előzetesen értesíti a behozatal helye
   szerinti államok és a tranzitállamok illetékes hatóságait. Az értesítést írásban kell megtenni, és
   annak tartalmaznia kell az egyezmény V. A. mellékletében megnevezett nyilatkozatokat és
   információkat. A hulladék kivitelére csak akkor kerülhet sor, ha ahhoz valamennyi érintett
   állam írásbeli hozzájárulását adta (az egyezmény 6. cikke).
   Az egyezmény ellenőrzési rendszere az egyezmény 1. cikkében meghatározott és VIII.
   mellékletében felsorolt veszélyes hulladékokra, valamint a II. mellékletében felsorolt,
   háztartásokból gyűjtött hulladékokat, háztartási hulladék elégetéséből származó
   maradékanyagokat és bizonyos műanyaghulladékokat magukban foglaló hulladékokra
   vonatkozik. Az egyezmény IX. melléklete azokat a hulladékokat sorolja fel, amelyek nem
   tartoznak az egyezmény és az ellenőrzési rendszer hatálya alá, hacsak nem tartalmaznak az
   egyezmény I. melléklete szerinti anyagot olyan mértékben, hogy a III. melléklet szerinti
   veszélyességi jellemzőket mutassák.
   2.2.      A Részes Felek Konferenciája
   A Bázeli Egyezmény Részes Feleinek Konferenciája az egyezmény legfőbb döntéshozó
   szerve. Hatásköre kiterjed az egyezmény mellékleteinek módosítására, és kétévente ülésezik.
   A Bázeli Egyezmény Részes Feleinek Konferenciájának tizenötödik ülése (COP15) két
   szakaszban zajlik: az első, online szakaszra 2021. július 26. és 30. között került sor, majd az
   ülés személyes találkozó keretében folytatódik Genfben, 2022. június 6. és 17. között.
   2.3.      Az egyezmény javasolt módosítása
   1
           A Tanács 93/98/EGK határozata a veszélyes hulladékok országhatárokat átlépő szállításának és
           ártalmatlanításának ellenőrzéséről szóló, 1989. március 22-i Bázeli Egyezménynek a Közösség részéről
           történő megkötéséről, HL L 39., 1993.2.16., 1. o.
HU                                                        1                                                     HU
 ---pagebreak---    Az Oroszországi Föderáció a Részes Felek Konferenciájának 15. ülésén történő megfontolás
   céljából javaslatot terjesztett elő az egyezmény 6. cikke (2) bekezdése első mondatának
   módosítására (a továbbiakban: a tervezett jogi aktus)2.
   Az egyezmény 6. cikke (2) bekezdésének első mondata a következőképpen szól: „Az
   importáló állam írásban válaszol az értesítést küldőnek, hogy a szállításhoz feltételekkel vagy
   azok nélkül járul-e hozzá, a szállítás engedélyezését megtagadja vagy kiegészítő tájékoztatást
   kér.”
   Ez a tervezett jogi aktus e mondat megváltoztatását javasolja egy 30 napos határidő
   hozzáadásával, amelyen belül az importáló országnak válaszolnia kell az értesítést küldőnek
   (a tervezett szállításhoz való hozzájárulás, a szállítás engedélyezésének megtagadása vagy
   kiegészítő tájékoztatás kérése érdekében). Emellett a javaslat szerint a „hozzá” és az „a
   szállítás” szavak közötti vessző helyébe a „vagy” szó lép.
   Az egyezményt az Unióban a hulladékszállításról szóló 2006. június 14-i 1013/2006/EK
   európai parlamenti és tanácsi rendelet3 (a továbbiakban: a hulladékszállításról szóló rendelet)
   hajtja végre. Az egyezményt érintő módosítások az e rendelet módosítása révén történő
   végrehajtásukat követően lépnek hatályba az EU-ban.
   Az Unióra és tagállamaira vonatkozó jelenlegi szabályok már 30 napos határidőt írnak elő az
   importáló ország számára az értesítést küldőnek történő válaszadásra (lásd a
   hulladékszállításról szóló rendelet 8. cikkét). Ez az OECD-határozat4 értelmében más OECD-
   országokra is vonatkozik.
   Az Unió számára az Oroszországi Föderáció javaslatával járó változások egyetlen gyakorlati
   következménye a bejelentett hulladék nem OECD-országokba történő kivitelére vonatkozó
   eljáráshoz kapcsolódna. Mivel a hulladékszállításról szóló rendelet tiltja a VIII. és a II.
   melléklet szerinti hulladékok nem OECD-országokba történő kivitelét, az orosz javaslat által
   kiváltott változás csak a „jegyzékben nem szereplő hulladékokra” vonatkozna (azaz az orosz
   javaslat értelmében a jegyzékben nem szereplő hulladékot az EU-ból importáló nem OECD-
   országoknak 30 napon belül válaszolniuk kell az értesítést küldőnek), amelyek szállítása a
   hulladékszállításról szóló rendelet 3. cikke (1) bekezdése b) pontjának iii. és iv. alpontja
   értelmében előzetes tájékoztatáson alapuló jóváhagyási eljáráshoz kötött. Az Oroszországi
   Föderáció által javasolt módosítás azt jelentené, hogy ezekben az esetekben az importáló
   országnak 30 napon belül válaszolnia kell az Unióból valamely nem OECD-országba irányuló
   szállításról értesítést küldőnek.
   Az egyezmény módosítására vonatkozó eljárást az egyezmény 17. cikke szabályozza. Minden
   ilyen módosítást a Részes Felek Konferenciájának ülésén kell elfogadni. A módosítás
   kötelező érvényű lesz azon részes felekre nézve, amelyek letétbe helyezik a megerősítő,
   jóváhagyó, hivatalos nyilatkozattal elismerő vagy elfogadó okiratokat az egyezmény 17.
   cikkének (5) bekezdésével összhangban, amely a következőképpen rendelkezik: „A
   módosításokat ratifikáló, jóváhagyó, hivatalos nyilatkozattal elismerő, illetve elfogadó
   okiratot a Letéteményesnél helyezik el. A fenti (3) és (4) bekezdésben leírtakkal összhangban
   elfogadott módosítások az azt követő 90. napon lépnek hatályba az azokat elfogadó Részesek
   számára, amikor a Letéteményes megkapta a módosításokat elfogadó Részesek legalább
   háromnegyedétől származó megerősítő, jóváhagyó, hivatalos nyilatkozat útján elismerő vagy
   2
           A       javaslat    szövege      a     Bázeli    Egyezmény     honlapján    érhető     el,    lásd:
           http://www.basel.int/TheConvention/Communications/tabid/1596/Default.aspx
   3
           HL L 190., 2006.7.12., 1. o.
   4
           A hasznosításra szánt hulladék országhatárokat átlépő szállításának ellenőrzéséről szóló határozat,
           https://legalinstruments.oecd.org/en/instruments/OECD-LEGAL-0266
HU                                                        2                                                    HU
 ---pagebreak---    elfogadó okiratokat, kivéve, ha olyan jegyzőkönyv módosítandó, amely erről másképpen
   rendelkezik. Ezt követően bármely más Részes számára a módosítások attól az időponttól
   számított 90. napon lépnek hatályba, amikor a Részes letétbe helyezte e módosításokra
   vonatkozó megerősítő, jóváhagyó, hivatalos nyilatkozattal elismerő vagy elfogadó okiratát.”
   Az egyezmény bármely módosításának hatálybalépéséhez tehát szükség van az egyezmény
   részes feleinek háromnegyede (azaz 141 részes fél) általi megerősítésre, jóváhagyásra,
   hivatalos nyilatkozattal való elismerésre vagy elfogadásra.
   Eddig egy alkalommal került sor az egyezmény szövegének módosítására, a 4A. cikkel
   történő kiegészítés, majd pedig az egyezmény VII. mellékletével történő további kiegészítés
   útján (a továbbiakban: Bázeli Tilalom). Ezt a módosítást a Részes Felek Konferenciájának
   1995. évi harmadik ülésén fogadták el, és az 2019-ben lépett hatályba az azt megerősítő
   felekre nézve.
   3.       AZ UNIÓ ÁLTAL KÉPVISELENDŐ ÁLLÁSPONT
   (1)      Az Unió nem támogathatja az egyezmény 6. cikke (2) bekezdésének az Oroszországi
            Föderáció által javasolt módosítását.
   (2)      A módosítás első része (30 napos határidő az importáló ország számára az értesítést
            küldőnek történő válaszadásra) nem jelentene jelentős változást az Unió és
            tagállamai számára, mivel a javasolt módosításban az importáló országok számára az
            értesítést küldőnek történő válaszadás tekintetében előírt 30 napos határidő már
            jelenleg is alkalmazandó az EU és tagállamai által az uniós jog alapján bejelentett
            szállítások többsége vonatkozásában (a jegyzékben nem szereplő hulladékok nem
            OECD-országokba történő kivitelének kivételével). Az értesítést átvevő EU, illetve
            tagállamai kötelezettségeit sem változtatná meg, mivel a 30 napos válaszadási
            határidő az uniós jog értelmében már alkalmazandó.
   (3)      A módosítás második része (a vessző helyébe a „vagy” szó lép) nem tűnik
            szükségesnek, és jogbizonytalanságot eredményezne. A jelenlegi megfogalmazás
            kellően egyértelmű a tekintetben, hogy az importáló ország három különböző módon
            válaszolhat az értesítést küldőnek (a szállításhoz való hozzájárulás, a szállítás
            engedélyezésének megtagadása vagy kiegészítő tájékoztatás kérése). Ezért ezt a
            mondatot nem szükséges módosítani.
   (4)      Az egyezmény módosításával kapcsolatos eljárás rendkívül nehézkes és időigényes,
            különösen azért, mert minden részes féltől megköveteli, hogy előrehaladjon a belső
            ratifikációs folyamattal, és a módosítás hatálybalépése előtt azt az összes részes fél
            háromnegyedének meg kell erősítenie. Ennek a módosításnak végső soron
            korlátozott hatása is lehet, mivel a módosítások csak azokra nézve kötelezőek, akik
            azokat megerősítették. A javasolt módosítás ezért nem javítana érdemben az
            egyezmény hatékonyságán, mivel hosszadalmas és nehézkes folyamatot indítana el
            az egyezményen belül és annak részes felei számára.
   (5)      Az Uniónak – bár nem támogatja a javasolt módosításokat – hangsúlyoznia kell,
            hogy a részes feleknek elő kell mozdítaniuk az értesítési eljárás jobb működését a
            Bázeli Egyezmény keretében. Ez magában foglalhatja az értesítést küldők –
            különösen a tranzitországok – számára történő válaszadásra vonatkozó egyéb
            határidők megállapítását, valamint az elektronikus adatcsererendszerek
            használatának ösztönzését, vagy a hulladékok országhatárokat átlépő szállításáról
            szóló OECD-határozatból eredő „előzetes hozzájárulással rendelkező létesítmény”
            fogalmának a Bázeli Egyezmény keretébe történő beépítését. Az egyezményen belül
HU                                                3                                                HU
 ---pagebreak---             már számos folyamat zajlik ezekkel a kérdésekkel kapcsolatban, amelyek hasznosak
            ugyan, de eddig csak korlátozott eredményeket hoztak. Az Uniónak hangsúlyoznia
            kell e kérdések fontosságát, és meg kell vizsgálnia, hogy azokkal lehet-e foglalkozni
            a meglévő vagy új kezdeményezések részeként, ami nem jelentené az egyezmény
            módosítását. Az Uniónak nyitottságot kell tanúsítania az ilyen lehetséges
            kezdeményezések iránt.
   (6)      Végezetül meg kell jegyezni, hogy a javasolt módosítás elfogadásának nem lenne
            egyértelmű hozzáadott értéke, ugyanakkor nem sértené az Unió érdekeit sem.
   4.       JOGALAP
   4.1.     Eljárási jogalap
   4.1.1.   Általános elvek
   Az Európai Unió működéséről szóló szerződés (EUMSZ) 218. cikkének (9) bekezdése
   határozatok elfogadásáról rendelkezik „a megállapodásokkal létrehozott szervekben az Unió
   által képviselendő álláspontok kialakítására vonatkozóan, amennyiben az ilyen szervnek
   joghatással bíró jogi aktust kell elfogadnia, kivéve a megállapodás intézményi kereteit
   kiegészítő vagy módosító jogi aktusokat.”
   A „joghatással bíró jogi aktus” fogalmába beletartoznak a nemzetközi jognak a kérdéses
   szervet szabályozó szabályai szerint joghatással bíró jogi aktusok. Ezenfelül a fogalom
   magában foglalja azokat az eszközöket is, amelyek a nemzetközi jog szerint nem bírnak
   kötelező erővel, de „meghatározó módon befolyásolják az uniós jogalkotó által […]
   elfogadott szabályozás tartalmát”5.
   4.1.2.   A jelen esetre történő alkalmazás
   A Bázeli Egyezmény Részes Feleinek Konferenciája az egyezmény által létrehozott szerv.
   A Részes Felek Konferenciája által elfogadandó jogi aktus joghatással bíró jogi aktus. A
   tervezett jogi aktus az egyezmény 18. cikkének megfelelően a nemzetközi jog szerint kötelező
   érvényű lesz. Az képes befolyásolni az uniós szabályozás – ebben az esetben a
   hulladékszállításról szóló 2006. június 14-i 1013/2006/EK európai parlamenti és tanácsi
   rendelet – tartalmát. Az említett rendelet átülteti az egyezmény rendelkezéseit, meghatározva
   többek között az Unióból származó kivitelre és az Unióba irányuló behozatalra, valamint a
   tagállamok közötti szállításra vonatkozó eljárásokat.
   A tervezett jogi aktus nem egészíti ki és nem is módosítja a megállapodás intézményi keretét.
   Ezért a javasolt határozat eljárási jogalapja az EUMSZ 218. cikkének (9) bekezdése.
   4.2.     Anyagi jogalap
   4.2.1.   Általános elvek
   Az EUMSZ 218. cikkének (9) bekezdése szerinti határozat anyagi jogalapja elsősorban azon
   tervezett jogi aktus célkitűzésétől és tartalmától függ, amellyel kapcsolatban az Unió által
   képviselendő álláspont meghatározásra kerül. Amennyiben a tervezett jogi aktus kettős
   célkitűzést követ, vagy két összetevőből áll, és ezek egyike elsődlegesként vagy döntő
   5
           A Bíróság 2014. október 7-i ítélete,       Németország kontra Tanács, C‑399/12. sz. ügy,
           ECLI:EU:C:2014:2258, 61–64. pont.
HU                                                  4                                               HU
 ---pagebreak---    jellegűként azonosítható, míg a másik csak járulékos jellegű, az EUMSZ 218. cikkének (9)
   bekezdése szerinti határozatot egyetlen anyagi jogalapra, azaz az elsődleges, illetve döntő
   jellegű célkitűzés vagy összetevő által megkövetelt anyagi jogalapra kell alapítani.
   4.2.2.   A jelen esetre történő alkalmazás
   A tervezett jogi aktus elsődleges célkitűzése és tartalma a környezetvédelemmel kapcsolatos.
   Ezért a javasolt határozat anyagi jogalapja az EUMSZ 192. cikkének (1) bekezdése.
   4.3.     Következtetés
   A javasolt határozat jogalapja az EUMSZ 192. cikkének (1) bekezdése, összefüggésben az
   EUMSZ 218. cikkének (9) bekezdésével.
HU                                                 5                                            HU
 ---pagebreak---                                                               2022/0046 (NLE)
                                                    Javaslat
                                         A TANÁCS HATÁROZATA
          a veszélyes hulladékok országhatárokat átlépő szállításának ellenőrzéséről és
        ártalmatlanításáról szóló bázeli egyezmény részes feleinek 15. konferenciáján az
      egyezmény 6. cikke (2) bekezdésének bizonyos módosításaival kapcsolatban az Unió
                                        által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 192. cikke (1)
   bekezdésére, összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:
   (1)     A veszélyes hulladékok országhatárokat átlépő szállításának ellenőrzéséről és
           ártalmatlanításáról szóló bázeli egyezmény (a továbbiakban: az egyezmény) 1992-ben
           hatályba lépett, és azt az Unió elfogadta a veszélyes hulladékok országhatárokat átlépő
           szállításának és ártalmatlanításának ellenőrzéséről szóló, 1989. március 22-i Bázeli
           Egyezménynek a Közösség részéről történő megkötéséről szóló 93/98/EGK tanácsi
           határozattal6.
   (2)     Az egyezmény 15. cikke (5) bekezdésének b) pontja értelmében a Részes Felek
           Konferenciája az igényeknek megfelelően megfontolja és elfogadja az egyezmény
           módosításait.
   (3)     A Részes Felek Konferenciájának 2022 júniusában tartandó 15. ülésén meg kell
           fontolnia az egyezmény 6. cikke (2) bekezdésének az Oroszországi Föderáció által
           előterjesztett módosítását. A javaslat célja 30 napos határidő megállapítása az
           importáló ország számára a hulladék szállításáról értesítést küldőnek történő
           válaszadásra, valamint egy másik, szövegezésbeli módosítás bevezetése.
   (4)     Meg kell határozni az e javaslattal kapcsolatban az Unió által a részes felek
           konferenciáján képviselendő álláspontot, mivel a javaslat az egyezmény szövegének
           módosítására irányul, és ezáltal joghatással bír. A Részes Felek Konferenciája általi
           elfogadása esetén ez a jogi aktus kötelező érvényű lenne az Unióra nézve, és kihatással
           lenne az uniós jog, nevezetesen a hulladékszállításról szóló 2006. június 14-i
           1013/2006/EK európai parlamenti és tanácsi rendelet7 tartalmára.
   (5)     Az Unió nem támogathatja az egyezmény fenti módosításait, mivel azok
           hatálybalépéséhez hosszú és nehézkes eljárásra van szükség, és aránytalannak tűnik
           egy ilyen folyamat elindítása egy olyan módosítás érdekében, amelynek céljai más
           módon is elérhetők volnának. Az Uniónak inkább olyan kezdeményezésekre kell
           nyitottnak lennie, amelyek célja az előzetes tájékoztatáson alapuló jóváhagyási eljárás
   6
           HL L 39., 1993.2.16., 1. o.
   7
           HL L 190., 2006.7.12., 1. o.
HU                                                     6                                           HU
 ---pagebreak---            működésének javítása, feltéve, hogy azok szélesebb hatókörrel rendelkeznek, mint a
           COP15 elé terjesztett javaslat, összhangban állnak az átfogó uniós szakpolitikákkal és
           célkitűzésekkel, és nem teszik szükségessé az egyezmény módosítását. Megjegyzendő,
           hogy a javasolt módosítás elfogadásának nem lenne egyértelmű hozzáadott értéke,
           ugyanakkor nem sértené az Unió érdekeit sem,
   ELFOGADTA EZT A HATÁROZATOT:
                                                1. cikk
   (1)      A Bázeli Egyezmény Részes Felei Konferenciájának 15. ülésén az Unió által
            képviselendő álláspont az, hogy nem támogatja az egyezmény 6. cikke (2)
            bekezdésének az Oroszországi Föderáció által előterjesztett módosítását.
   (2)      Amennyiben a Bázeli Egyezmény Részes Felei Konferenciájának 15. ülésén egyéb,
            az előzetes tájékoztatáson alapuló jóváhagyási eljárás működésének javítására
            irányuló javaslatok előterjesztésére kerül sor, az Unió az alábbi feltételek mellett
            támogatja az ilyen javaslatokat:
            a)     azok célja, hogy javítsák az említett eljárás működését azáltal, hogy kezelik az
                   exportáló, tranzit- vagy importáló államok által az értesítések kezelése során
                   tapasztalt késedelmeket és problémákat, és támogatják az előzetes
                   tájékoztatáson alapuló jóváhagyási eljárás digitalizálását, annak érdekében,
                   hogy a hulladékot indokolatlan késedelem nélkül lehessen átszállítani az
                   országhatárokon, amennyiben az adott szállítás megfelel az egyezmény
                   rendelkezéseinek anélkül, hogy szükség lenne az egyezmény módosítására;
            b)     hozzájárulnak        a     környezetvédelmi        szempontból        megfelelő
                   hulladékgazdálkodáshoz és a globális körforgásos gazdaságra való átálláshoz;
                   valamint
            c)     támogatják az egyezményben meghatározott ellenőrzési mechanizmusok
                   megfelelő végrehajtását, és e tekintetben hozzájárulnak a jogi
                   egyértelműséghez.
                                                2. cikk
   A Részes Felei Konferenciájának 15. ülésén kibontakozó fejlemények fényében az 1. cikkben
   említett álláspontot az Unió képviselői – a tagállamokkal egyeztetve – helyszíni koordinációs
   értekezletek keretében a Tanács további határozata nélkül pontosíthatják.
                                                3. cikk
   Ennek a határozatnak a Bizottság a címzettje.
   Kelt Brüsszelben, -án/-én.
                                                 a Tanács részéről
                                                 az elnök
HU                                                 7                                                HU


                            EURÓPAI
                            BIZOTTSÁG
                                                      Brüsszel, 2022.2.24.
                                                      COM(2022) 63 final
                                                      2022/0043 (NLE)
                                             Javaslat
                                A TANÁCS HATÁROZATA
     a hivatalosan támogatott exporthitelekről szóló megállapodás részes feleinek a IV.
   melléklet módosításáról szóló írásbeli eljárása során az Európai Unió által képviselendő
                                          álláspontról
HU                                                                                HU
 ---pagebreak---                                                 INDOKOLÁS
   1.        A JAVASLAT TÁRGYA
   E javaslat tárgya a Bizottság által a hivatalosan támogatott exporthitelekről szóló OECD-
   megállapodásnak a megállapodás IV. mellékletére, azaz a megújuló energiák felhasználását és
   az éghajlatváltozás hatásainak enyhítését és az azokhoz való alkalmazkodást célzó, valamint
   vízügyi projektekhez nyújtott exporthitelekről szóló ágazati megállapodásra korlátozódó
   módosításával összefüggésben az Európai Unió által képviselendő álláspont meghatározásáról
   szóló határozat. A IV. mellékletre éghajlatváltozással kapcsolatos ágazati megállapodásként is
   hivatkoznak.
   A megállapodás részes feleinek szintjén tárgyalt módosítás konkrétabban az ágazati
   megállapodás III. – az éghajlatváltozáshoz való alkalmazkodást célzó projektek jogosultsági
   kritériumait meghatározó – függelékére összpontosít. Az Európai Unió arra irányuló javaslatát
   követi, hogy a releváns alkalmazkodási projektek meghatározása során e kritériumokat
   hatékonyabbá tegyék.
   Az Európai Uniónak továbbra is tanúbizonyságot kell tennie az éghajlatváltozással
   kapcsolatos határozott törekvéseiről, és fel kell készülnie arra, hogy állást foglaljon egy
   lehetséges megállapodásról, amely a részes felek következő, 2022. márciusi ülése előtt
   születhetne.
   2.        A JAVASLAT HÁTTERE
   2.1.      Megállapodás a hivatalosan támogatott exporthitelekről
   A megállapodás egy informális megállapodás az EU, az USA, Kanada, Japán, Korea,
   Norvégia, Svájc, Ausztrália, Új-Zéland, Törökország és az Egyesült Királyság között,
   melynek célja, hogy megfelelő keretet biztosítson a hivatalosan támogatott exporthitelek
   szabályos használatához. A gyakorlatban ez egyenlő versenyfeltételek megteremtését (azaz
   annak biztosítását, hogy a verseny alapját az exportált áruk és szolgáltatások ára és minősége
   képezze, ne pedig a biztosított pénzügyi feltételek), valamint az arra való törekvést jelenti,
   hogy megszüntessék a hivatalosan támogatott exporthitelekkel összefüggő támogatásokat és
   kereskedelmi torzulásokat. A megállapodás 1978 áprilisában határozatlan időtartamra
   hatályba lépett, és bár az OECD titkárságától kap adminisztratív támogatást, nem az OECD
   jogi aktusa1.
   A megállapodást rendszeresen frissítik, figyelembe véve azokat a pénzügyi piaci és
   szakpolitikai fejleményeket, amelyek hatást gyakorolnak a hivatalosan támogatott
   exporthitelek nyújtására. A megállapodást az 1233/2011/EU európai parlamenti és tanácsi
   rendelet átültette az uniós jogba, és így az jogilag kötelező érvényűvé vált az EU-ban2 3. A
   megállapodás feltételeinek felülvizsgálatai az említett rendelet 2. cikke szerinti
   felhatalmazáson alapuló jogi aktusok révén épülnek be az uniós jogba.
   2.2.      A hivatalosan támogatott exporthitelekről szóló megállapodás részes felei
   Az Uniót az Európai Bizottság képviseli a megállapodás részes feleinek ülésein, valamint a
   megállapodás részes feleinek írásbeli döntéshozatali eljárásaiban. A megállapodás valamennyi
   1
           Az OECD-egyezmény 5. cikkében meghatározottak szerint.
   2
           Az Európai Parlament és a Tanács 1233/2011/EU rendelete (2011. november 16.) a hivatalosan
           támogatott exporthitelek terén bizonyos iránymutatások alkalmazásáról, valamint a 2001/76/EK és
           a 2001/77/EK tanácsi határozat hatályon kívül helyezéséről (HL L 326., 2011.12.8., 45. o.).
   3
           A múltban az OECD-megállapodás korábbi verzióit tanácsi határozatok ültették át az uniós jogba.
HU                                                       1                                                 HU
 ---pagebreak---    módosításáról konszenzussal határoznak. Az Unió álláspontját a Tanács fogadja el, és azt a
   tagállamok az exporthitelekkel foglalkozó tanácsi munkacsoportban vitatják meg4.
   2.3.      Az ágazati megállapodás részes feleinek tervezett jogi aktusa
   A részes felek jelenleg tárgyalnak az ágazati megállapodás III. függelékében foglalt
   jogosultsági kritériumok aktualizálásáról az Európai Unió 2021. november 16-án benyújtott
   javaslata alapján.
   Az Európai Unió egyrészt azt javasolja, hogy – tekintettel az éghajlatfinanszírozás
   előmozdításának fontosságára – tegyék a megállapodás állandó részévé az
   éghajlatváltozáshoz való alkalmazkodásról szóló részt (III. függelék), másrészt hogy
   aktualizálják a III. függelékben található jogosultsági kritériumokat. A javasolt aktualizálás az
   alkalmazkodási projektek azonosítására vonatkozó kritériumokat közelítené a fejlesztési
   bankok által használt egyes szabványokhoz, mivel a tapasztalatok azt mutatják, hogy a
   jelenlegi kritériumok – amelyek megkövetelik, hogy az alkalmazkodás a projekt fő
   célkitűzése legyen – nem alkalmasak olyan exporthitel-ügyletek esetében, amelyek általában a
   pénzforgalom generálására irányuló kereskedelmi tevékenységeket is magukban foglalnának.
   A javasolt kritériumok a részleges alkalmazkodási projektekre is kiterjednek, és az ágazati
   megállapodás feltételei csak a projekt alkalmazkodási részére vonatkoznának.
   A III. függelék aktualizálására irányuló javaslatot a részes felek 2021. december 1-jén vitatták
   meg 151. ülésükön, és támogatták azt. Az egyik fél azt kérte, hogy új kritériumokról
   állapodjanak meg egy hatályvesztésre vonatkozó záradékkal, amely lehetővé teszi azok
   megfelelőségének kellő időben történő újraértékelését.
   Tekintettel a támogatásra, az elnök azt javasolta, hogy az Európai Unió vizsgálja felül
   javaslatát, figyelembe véve a többi fél által 2021 végéig benyújtandó szövegezési javaslatokat
   annak érdekében, hogy 2022 elején írásbeli eljárás indulhasson annak elfogadása céljából.
   Így a részes felek tervezett aktusa 2022 elején írásbeli eljárás keretében határoz az ágazati
   megállapodás alkalmazkodási projektjeire vonatkozó jogosultsági kritériumok módosításáról.
   3.        AZ UNIÓ ÁLTAL KÉPVISELENDŐ ÁLLÁSPONT
   A részes felek által széles körben támogatott európai uniós javaslatot először az
   exporthitelekkel foglalkozó tanácsi munkacsoport vitatta meg és fogadta el.
   Az Unió által képviselendő álláspont e határozat mellékletében található, és az Európai Unió
   javaslatán, valamint a 2021. december 1-jei megbeszélés eredményén alapul.
   A javasolt álláspont az ágazati megállapodás III. függelékében szereplő éghajlatváltozáshoz
   való alkalmazkodási projektekre vonatkozó kritériumok aktualizálásából áll, inspirációként
   felhasználva a néhány multilaterális fejlesztési bank által kidolgozott, az éghajlatváltozáshoz
   való alkalmazkodás finanszírozásának nyomon követésére vonatkozó közös elveket. Mivel az
   új kritériumok a részleges alkalmazkodási projektekre is kiterjednek, a III. függelék javasolt
   aktualizálása némi változást eredményez az ágazati megállapodás egyes cikkeiben, hogy
   tükrözze ezt.
   Mivel meg kell őrizni az OECD pozitív lendületét, az Európai Unió arra törekszik, hogy a
   lehető leghamarabb megállapodásra jusson az ágazati megállapodás e releváns
   aktualizálásáról.
   4
           A Tanács határozata a hitelbiztosítással, hitelgaranciával és pénzügyi hitelekkel foglalkozó politika-
           koordinációs csoport létrehozásáról (HL 66., 1960.10.27., 1339. o.).
HU                                                        2                                                       HU
 ---pagebreak---    4.        JOGALAP
   4.1.      Eljárási jogalap
   4.1.1.    Általános elvek
   Az Európai Unió működéséről szóló szerződés (a továbbiakban: EUMSZ) 218. cikkének
   (9) bekezdése határozatok elfogadásáról rendelkezik „a megállapodásokkal létrehozott
   szervekben az Unió által képviselendő álláspontok kialakítására vonatkozóan, amennyiben az
   ilyen szervnek joghatással bíró jogi aktust kell elfogadnia, kivéve a megállapodás intézményi
   kereteit kiegészítő vagy módosító jogi aktusokat”.
   A „joghatással bíró jogi aktus” fogalmába beletartoznak a nemzetközi jognak a kérdéses
   szervet szabályozó szabályai szerint joghatással bíró jogi aktusok. Ezenfelül a fogalom
   magában foglalja azokat az eszközöket is, melyek a nemzetközi jog szerint nem bírnak
   kötelező erővel, de „meghatározó módon befolyásolják az uniós jogalkotó által [...] elfogadott
   szabályozás tartalmát”5.
   4.1.2.    A jelen esetre történő alkalmazás
   A tervezett jogi aktus meghatározó módon befolyásolhatja az uniós szabályozás tartalmát,
   nevezetesen a hivatalosan támogatott exporthitelek terén bizonyos iránymutatások
   alkalmazásáról, valamint a 2001/76/EK és a 2001/77/EK tanácsi határozat hatályon kívül
   helyezéséről szóló, 2011. november 16-i 1233/2011/EU európai parlamenti és tanácsi
   rendeletet, mivel annak 2. cikke rögzíti, hogy „[a] Bizottság a 3. cikknek megfelelően a
   megállapodás résztvevői által az iránymutatásokhoz fűzött módosítások nyomán
   felhatalmazáson alapuló jogi aktusokat fogad el a II. melléklet módosítása céljából”. Ez
   magában foglalja a megállapodás mellékleteinek módosításait is.
   Ezért a javasolt határozat eljárási jogalapja az EUMSZ 218. cikkének (9) bekezdése.
   4.2.      Anyagi jogalap
   4.2.1.    Általános elvek
   Az EUMSZ 218. cikkének (9) bekezdése szerinti határozat anyagi jogalapja elsősorban azon
   tervezett jogi aktus célkitűzésétől és tartalmától függ, amellyel kapcsolatban az Unió által
   képviselendő álláspont meghatározásra kerül. Amennyiben a tervezett jogi aktus kettős
   célkitűzést követ, vagy két összetevőből áll, és ezek egyike elsődlegesként vagy döntő
   jellegűként azonosítható, míg a másik pusztán járulékos jellegű, az EUMSZ 218. cikkének (9)
   bekezdése szerinti határozatot egyetlen jogalapra, azaz az elsődleges, illetve döntő jellegű
   célkitűzés vagy összetevő által megkövetelt jogalapra kell alapítani.
   4.2.2.    A jelen esetre történő alkalmazás
   A tervezett jogi aktus elsődleges célkitűzése és tartalma a közös kereskedelempolitika hatálya
   alá tartozó exporthitelekkel kapcsolatos. Ezért a javasolt határozat eljárási jogalapja az
   EUMSZ 207. cikke.
   4.3.      Következtetés
   A javasolt határozat jogalapja ezért az EUMSZ 207. cikke (4) bekezdésének első albekezdése,
   összefüggésben az EUMSZ 218. cikkének (9) bekezdésével.
   5
           A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–
           64. pont.
HU                                                       3                                                    HU
 ---pagebreak---                                                                2022/0043 (NLE)
                                                    Javaslat
                                       A TANÁCS HATÁROZATA
       a hivatalosan támogatott exporthitelekről szóló megállapodás részes feleinek a IV.
    melléklet módosításáról szóló írásbeli eljárása során az Európai Unió által képviselendő
                                                 álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 207. cikkére,
   összefüggésben 218. cikke (9) bekezdésével,
   tekintettel az Európai Bizottság javaslatára,
   mivel:
   (1)     A hivatalosan támogatott exporthitelekről szóló megállapodásban (a továbbiakban:
           megállapodás) foglalt iránymutatásokat az 1233/2011/EU európai parlamenti és
           tanácsi rendelet átültette az uniós jogba, és így az jogilag kötelező érvényűvé vált az
           Unióban6.
   (2)     A megállapodás IV. mellékletének 9. cikkével összhangban a felek legkésőbb 2020
           végéig elvégzik a melléklet III. függelékének felülvizsgálatát az alkalmazkodással, a
           piaci viszonyokkal és a bejelentési eljárás révén szerzett tapasztalatokkal kapcsolatos
           nemzetközi kezdeményezések értékelése érdekében, ami alapján megállapítható, hogy
           a fogalommeghatározások, a projektkritériumok és a feltételek továbbra is
           fenntarthatók-e, vagy módosításra szorulnak.
   (3)     A felek írásbeli eljárás keretében döntenek a megállapodás IV. melléklete III.
           függelékének módosítására irányuló tervezett határozatról.
   (4)     A tervezett határozatnak összhangban kell lennie az Európai Uniónak a Párizsi
           Megállapodás szerinti nemzetközi kötelezettségvállalásaival és az Unió éghajlat-
           politikájával.
   (5)     Helyénvaló meghatározni az Unió által a megállapodás részes feleinek írásos
           eljárásával kapcsolatban képviselendő álláspontot, mivel a megállapodás részes
           feleinek tervezett határozata – az 1233/2011/EU rendelet 2. cikkéből adódóan –
           kötelező érvényű lesz az Unióra nézve, és meghatározó módon befolyásolja majd az
           uniós szabályozás tartalmát,
   6
           Az Európai Parlament és a Tanács 1233/2011/EU rendelete (2011. november 16.) a hivatalosan
           támogatott exporthitelek terén bizonyos iránymutatások alkalmazásáról, valamint a 2001/76/EK és a
           2001/77/EK tanácsi határozat hatályon kívül helyezéséről (HL L 326., 2011.12.8., 45. o.) (a
           továbbiakban: az 1233/2011/EU rendelet).
HU                                                      4                                                    HU
 ---pagebreak---    ELFOGADTA EZT A HATÁROZATOT:
                                               1. cikk
   A hivatalosan támogatott exporthitelekről szóló megállapodás IV. mellékletének
   módosításáról szóló határozatnak a részes felek általi, írásbeli eljárással történő elfogadásával
   kapcsolatban az Unió által képviselendő álláspontot a melléklet tartalmazza.
                                               2. cikk
   Az Unió képviselői a Tanács további határozata nélkül elfogadhatnak kisebb módosításokat a
   hivatalosan támogatott exporthitelekről szóló megállapodás IV. mellékletének javasolt
   módosításaihoz.
                                               3. cikk
   Ennek a határozatnak a Bizottság a címzettje.
   Kelt Brüsszelben, -án/-én.
                                               a Tanács részéről
                                               elnök
HU                                                5                                                  HU
 ---documentbreak---                             EURÓPAI
                            BIZOTTSÁG
                                                      Brüsszel, 2022.2.24.
                                                      COM(2022) 63 final
                                                      ANNEX
                                       MELLÉKLET
                                       a következőhöz:
                                            Javaslat
                                A TANÁCS HATÁROZATA
     a hivatalosan támogatott exporthitelekről szóló megállapodás részes feleinek a IV.
   melléklet módosításáról szóló írásbeli eljárása során az Európai Unió által képviselendő
                                          álláspontról
HU                                                                                HU
 ---pagebreak---                                               MELLÉKLET
                                               JAVASLAT
   Az Európai Unió álláspontja az, hogy támogatja a hivatalosan támogatott exporthitelekről
   szóló megállapodás IV. mellékletének alábbi módosításait:
   A IV. melléklet 3. cikke helyébe a következő szöveg lép:
           „3. ALKALMAZÁSI KÖR AZ ÉGHAJLATVÁLTOZÁSHOZ VALÓ
           ALKALMAZKODÁST CÉLZÓ, A III. FÜGGELÉKKEL ÖSSZHANGBAN
           TÁMOGATÁSRA JOGOSULT PROJEKTEK TEKINTETÉBEN
                 a)     Ez az ágazati megállapodás előírja az ezen ágazati megállapodás III.
                        függelékében felsorolt jogosultsági kritériumoknak megfelelő,
                        alkalmazkodási résszel rendelkező projektszerződésekhez kapcsolódó
                        hivatalosan támogatott exporthitelekre alkalmazandó pénzügyi
                        feltételeket.
                 b)     E szerződések a teljes projekteknek vagy azok részeinek kivitelére
                        vonatkozhatnak, beleértve azok minden olyan alkotóelemét,
                        berendezését, anyagát és minden olyan szolgáltatást (így a személyzet
                        betanítását is), amely valamely azonosítható projekt végrehajtásához és
                        üzembe helyezéséhez közvetlenül szükséges, az alábbi kikötésekkel:
                        1.      teljesülnek a III. függelékben meghatározott feltételek;
                        2.      kedvezőbb feltételek csak az egyes projekteket sújtó sajátos
                                pénzügyi hátrányok kiegyenlítése céljából biztosíthatók, és
                                azoknak az egyes projektek egyedi pénzügyi szükségletein és
                                sajátos piaci feltételein kell alapulniuk.
                 c)     az ágazati megállapodás alkalmazandó a meglévő projektek
                        korszerűsítéséhez,        az    alkalmazkodással   kapcsolatos   kérdések
                        figyelembevételével, amennyiben a projekt gazdasági élettartama nagy
                        valószínűséggel legalább a megítélendő futamidővel meghosszabbítható.
                        Ha e kritérium nem teljesül, a megállapodás feltételei alkalmazandók.”
   A IV. melléklet 5. cikkének d) pontja helyébe a következő szöveg lép:
                 „d)    A III. függelékben meghatározott alkalmazkodási résszel rendelkező
                        szerződésekhez kapcsolódó hivatalosan támogatott exporthitelek
                        esetében a maximális futamidő a projekt éghajlatváltozáshoz való
                        alkalmazkodással kapcsolatos komponense esetében 15 év. A
                        megállapodás feltételei a projekt fennmaradó részére vonatkoznak.”
   A IV. melléklet 9. cikkének d) és e) pontja helyébe a következő szöveg lép:
                 „d)    A felek 2027 végéig elvégzik ezen ágazati megállapodás III.
                        függelékének felülvizsgálatát az alkalmazkodással, a piaci viszonyokkal
                        és a bejelentési eljárás révén szerzett tapasztalatokkal kapcsolatos
                        nemzetközi kezdeményezések értékelése érdekében, ami alapján
                        megállapítható, hogy a fogalommeghatározások, a projektkritériumok és
                        feltételek továbbra is fenntarthatók-e, vagy módosításra szorulnak.
                 e)     2027. december 31. után – amennyiben a felek másképp nem döntenek –
                        a III. függelékben szereplő feltételek hatályukat vesztik.”
HU                                                    1                                           HU
 ---pagebreak---    A IV. melléklet III. függeléke helyébe a következő szöveg lép:
           „III.         FÜGGELÉK                  JOGOSULTSÁGI                  KRITÉRIUMOK               AZ
           ÉGHAJLATVÁLTOZÁSHOZ                          VALÓ          ALKALMAZKODÁST                    CÉLZÓ
           PROJEKTEK ESETÉBEN
           Az alkalmazkodási rész azokat a projekttevékenységeket (projekteket,
           projektösszetevőket, projektelemeket vagy projektrészeket) jelenti, amelyek
           egyértelműen kapcsolódnak az éghajlatváltozással szembeni kiszolgáltatottság
           csökkentéséhez.
           Egy projekt alkalmazkodási része akkor jogosult az ezen ágazati megállapodásban
           meghatározott pénzügyi feltételekre, ha:
                  a)      Jelentősen hozzájárul a projekt területén azonosított, az
                          éghajlatváltozással szembeni kiszolgáltatottság csökkentéséhez. Ezt a
                          projekttervben és az igazoló dokumentumokban kifejezetten fel kell
                          tüntetni és meg kell magyarázni, mivel ez alapvető fontosságú a projekt
                          tervezése szempontjából. A projektdokumentációnak egyértelmű és
                          közvetlen kapcsolatot kell kimutatnia az éghajlatváltozással szembeni
                          kiszolgáltatottság és a konkrét projekttevékenységek között.
                  b)      A projektjavaslat kifejezett szándéknyilatkozatot tartalmaz az
                          éghajlatváltozással szembeni kiszolgáltatottság kezelésére. Ezt annak
                          elemzésével kell alátámasztani, hogy a projekt alkalmazkodással
                          kapcsolatos tevékenységei hogyan fogják közvetlenül kezelni az
                          éghajlatváltozással szembeni kiszolgáltatottságot és/vagy megerősíteni a
                          közösségek, áruk vagy ökoszisztémák éghajlatváltozással szembeni
                          ellenálló képességét.
                  c)      A legalább 10 millió SDR1 értékű szerződésekhez kapcsolódó projektek
                          esetében független, harmadik fél által végzett felülvizsgálatot végeznek,
                          akár külön, akár a projektdokumentáció szerves részeként. A
                          felülvizsgálat nyilvánosan hozzáférhető, például a projekt honlapján vagy
                          az érintett állami szerv honlapján. A felülvizsgálat értékeli az
                          éghajlatváltozással kapcsolatos konkrét és releváns kockázatokat és
                          gyenge pontokat, valamint azt, hogy a projekten belüli javasolt
                          intézkedések vagy technológiák milyen közvetlen megoldást nyújtanak
                          ezekre.”
   1
          Ez az összeg a projekt teljes értékére vonatkozik, nem korlátozódik az alkalmazkodási részre.
HU                                                        2                                                   HU